ከቢድ እኮ'ዩ ዝብሉ ነይሮም። እዚ ልክዕ ኣይኮነን" ኢላ። ደቂ ኣንስትዮ ብበዝሒ ናብ ሒሳብን ፊዚክስን ከይኣትዋ ዝገብር ማሕበረሰባዊ ጸቕጢ ከም ዘሎ እተልዕል እዛ ምህርቲ፡ ሒሳብን ፊዚክስን ክብድ ዝበሉ ስለ ዝኾኑ ደቂ ተባዕትዮ'ዮም ዝሰርሑዎ ዝብል ድሑር ኣመለኻኽታ ብዝፈጥሮ ስምዒት፤ እታ ጓል ኣንስተይቲ ብናጽነት ይኽእሎ'የ ኢላ ከይትኣቱ ጸቕጢ ከም ዘሕድረላን ትዛረብ። 'ምልክት ኣይትግበሩለይ' ምሕፅንታ ህንዳዊት ጓል-ኣንስተይቲ "ጥቕዓት ዘብጽሑ ደቂ ተባዕትዮ፡ ይቅርታ ብምሕታት'ዮም ዝፍለጡ" እዚ ኮይኑ ግን፡ ዶክተር ዘቢብ በቲ ኣይፈተኹዎም ኢላ ዝተጎባጎበትሉ ዓውዲ ፊዚክስ ነኺሳ ቐጺላ፡ ንዝሓለፉ ዓመታት ኣብ ተሓዳሲ ሓይሊ ብፍላይ ድማ ጸሓይ ብርሃን ትኹረት ዝገበሩ ጽሑፋት ምርምር ብደረጃ ዓለም ኣሐቲማ። ኣብ ኣፍሪቃ ኣለው ካብ ዝበሃሉ ዓበይቲ ጸገማት ሓደ ዝኾነ ቀረብ ሓይሊ ኤሌክትሪክ ከም ተመራማሪት ትኹረት ገይራ እትሰርሐሉ መዳይ ኮይኑ፡ ኣብ ወረቐት ተጻሒፉ ዝተርፍ ክኸውን ግን የብሉን። ብመሰረት እዚ፡ ብዙሕ ወጻኢ ዘይሓትት ጥረ ኣቕሓ ብምጥቃም ብዝሓሸ ዋጋ ናብ ሕብረተሰብ ዝቐርብ ተሓዳሲ ሓይሊ ንምፍራይ፡ ቅድም ኢሉ ካብ ዝነበራ ትኹረት ብዝተፈለየ ኣብ በለስ ከተትኩር መሪጻ። እንተኾነ ኣብዚ ሰዓት በለስ ንርእሱ ምዃን ተሳኢኑዎ ሓሚሙ ይእወየሉ'ዩ ዘሎ። እንታይ ድኣ'ያ ክትገብር?
